Source: http://dkjozsef.blogspot.com/2015/04/dontott-az-alkotmanybirosag-kovasznai.html
Timestamp: 2018-10-16 12:47:50
Document Index: 2332541

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'Bíróság ']

Krisztussal a keresztet: Döntött az alkotmánybíróság a kovásznai Fenyő szálló ügyében
Döntött az alkotmánybíróság a kovásznai Fenyő szálló ügyében
Csütörtökön, április 23-án tárgyalta az alkotmánybíróság a kovásznai Fenyő szálló ügyét, miután a Brassói Táblabíróság alkotmányossági vizsgálatra küldte a sürgősségi kormányrendelet nyomán, a Székely Nemzeti Tanács kezdeményezésére 20 háromszéki magánszemély által indított per anyagát.
Az alkotmánybíróság többségi szavazattal úgy döntött, hogy a kérdés nem tartozik hatáskörébe, mivel az alkotmányellenességet kifogásoló személyek nem bizonyították egyértelműen, hogy érdekük sérült volna a szálloda átadásával.
Így a perirat visszakerül a Brassói Táblabíróságra, ahol a pert kezdeményezők bizonyítani próbálják érdekeltségüket, s ezáltal jogsérelmüket, de további lépéseket is terveznek a Nép Ügyvédjénél illetve a Strasbourgi Emberjogi Bíróságnál.
Mint ismeretes – egy folyamatban lévő másik jogi eljárásban – a 20 magánszemély, illetve a kovásznai történelmi magyar egyházak panaszt tettek az Országos Diszkriminációellenes Tanácsnál is, a testület azonban nem mondta ki egyértelműen, hogy a Fenyő szálló ortodox egyháznak való ajándékozása diszkriminatív. Ezért a felperesek pert indított a bizottsági döntés ellen is, amelyet a Bukaresti Fellebbviteli Bíróság tárgyal.
Gazda Zoltán, a per egyik kezdeményezője
Bejegyezte: D.K. József dátum: 23:01
Címkék: Kovásznai Fenyő szálló